Xavi pregăteşte un asalt total pentru transferul unui star de la Liverpool. Chiar dacă are grave probleme financiare, gruparea de pe Camp Nou încearcă să profite de plecarea lui Jurgen Klopp şi să dea o adevărată lovitură în această vară.
Chiar dacă iniţial s-a crezut că Darwin Nunez este principala ţintă a lui Xavi, catalanii insistă pentru un alt jucător al „cormoranilor”. Este vorba despre Luis Diaz. Columbianul în vârstă de 27 de ani este prioritatea de pe pia’a transferurilor a ocupantei locului secund din La Liga.
Xavi, asalt total pentru transferul unui star de la Liverpool
„Luis Diaz, cel mai râvnit jucător la Barcelona„, au titrat jurnaliştii de la mundodeportivo.com. Aceştia asigură că Xavi este optimist că îl poate convinge pe Diaz să plece de pe Anfield şi să semneze cu Barcelona.
Fotbalistul columbian are o cotă de piaţă de 75 de milioane de euro şi mai are contract cu Liverpool până în 2027. „Nu trece prin cel mai bun moment. A fost criticat, iar mentorul lui, Jurgen Klopp, va pleca. La Barcelona nu sunt bani acum, dar se doreşte generarea de venituri din vânzarea de fotbalişti„, au mai precizat catalanii.
Mai mult, Luis Diaz ar fi mare fan al Barcelonei. Chiar tatăl fotbalistului, Mane Diaz, a vorbit la finalul anului trecut că un transfer pe Camp Nou ar fi „unul de vis”.
„Luis este un jucător care se adaptează uşor datorită felului său de a fi, a muncii și dăruirii sale. Este foarte disciplinat iar, dacă ar apărea posibilitatea sosirii lui la Barcelona, nu ar fi nicio problemă pentru că este printre cei mai buni din lume„, spunea tatăl lui Luis Diaz.
În cele 50 de meciuri din acest sezon, Diaz a înscris 13 goluri şi a oferit 5 pase decisive în toate competiţiile. A fost cumpărat de la FC Porto în 2022, pentru 47 de milioane de euro.
Urmează o adevărată „revoluție” în lotul catalanilor, iar Lewandowski este pe picior de plecare. Atacantul polonez de 35 de ani nu mai intră în calculele lui Xavi, chiar dacă a avut cifre impresionante. The Sun dezvăluise că Darwin Nunez ar putea ajunge în locul lui Robert Lewandowski.
Barcelona încearcă să transfere o vedetă de la FC Porto
Barcelona încearcă să transfere o vedetă de la FC Porto! Xavi caută întăriri pentru sezonul viitor, iar pe lista acestuia se află un brazilian care a impresionat pe toată lumea în actuala stagiune.
Este vorba despre Pepe, care a avut evoluții bune în acest sezon de Liga Portugal. Meciurile din campionatul lusitan se văd LIVE în AntenaPLAY.
Brazilianul de 27 de ani a marcat un gol în poarta catalanilor în UEFA Champions League, chiar într-un meci jucat la Barcelona.
În actualul sezon de Liga Portugal, Pepe a marcat de 4 ori și a oferit 7 pase decisive, în 32 de partide jucate. Mai jos poate fi văzută o reușită a brazilianului, din derby-ul cu Sporting, jucat în luna aprilie, LIVE în AntenaPLAY.
FC Porto l-a transferat pe Pepe de la Gremio, în anul 2021, în schimbul sumei de 15 milioane de euro. În momentul de față, brazilianul care are o viteză de invidiat este cotat la suma de 25 de milioane de euro, potrivit site-ului de specialitate Transfermarkt.